paragraph_text: Sporno područje Pridnjestrovlja naseljavali su osim Moldavaca koji su činili oko 40% stanovništva, manjinski Rusi (26%) i Ukrajinci (28%) koji su ujedno davali većinu lokalnih komunističkih dužnosnika, pri čemu su se posebno isticali Rusi. Jedan od navodnih povoda za sukob su i tzv. jezični zakoni izglasani 31. kolovoza 1989. kojima rumunjski s latiničnim pismom postaje službeni jezik, dok ruski te ćirilićni rumunjski postaju jezici drugog reda s lokalnim značajom. Potonje je izazvalo radničke štrajkove na istočnoj strani Dnjestra budući ga velik dio ne-moldavskog stanovništva uopće nije poznavao.